turjo4nis/wikipedia-bn-dump-20250701 huggingface dataset:
দক্ষিণ ধুরুং ইউনিয়ন

দক্ষিণ ধুরুং বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।

আয়তন 
দক্ষিণ ধুরুং ইউনিয়নের আয়তন ২৪৯৮ একর (১০.১১ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী দক্ষিণ ধুরুং ইউনিয়নের লোকসংখ্যা ৩০,২৮৮ জন। এর মধ্যে পুরুষ ১৫,৪০৬ জন এবং মহিলা ১৪,৮৮২ জন।

অবস্থান ও সীমানা 
কুতুবদিয়া উপজেলার উত্তরাংশে দক্ষিণ ধুরুং ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে উত্তর ধুরুং ইউনিয়ন, পূর্বে লেমশীখালী ইউনিয়ন, দক্ষিণে লেমশীখালী ইউনিয়ন ও কৈয়ারবিল ইউনিয়ন এবং পশ্চিমে বঙ্গোপসাগর অবস্থিত।

নামকরণ 
এককালের খরস্রোতা অর্থাৎ ধুরুং নামের প্রাক্কালে ধুরুং নামকরণ করা হয়। পরবর্তীতে এটা উত্তর ধুরুং ও দক্ষিণ ধুরুং নামে দুইটি আলাদা ইউনিয়ন গঠন করা হয়।

প্রশাসনিক কাঠামো 
দক্ষিণ ধুরুং ইউনিয়ন কুতুবদিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
 দক্ষিণ ধুরুং
 ধুরুং
 পূর্ব ধুরুং
 তাবলেরচর
 ডিঙ্গাভাঙ্গা

শিক্ষা ব্যবস্থা 
দক্ষিণ ধুরুং ইউনিয়নের সাক্ষরতার হার ২৭.৩৭%। এ ইউনিয়নে ১টি টেকনিক্যাল এন্ড বিএম কলেজ, ১টি স্কুল এন্ড কলেজ, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 কুতুবদিয়া টেকনিক্যাল এন্ড বিজনেস ম্যানেজমেন্ট কলেজ

স্কুল এন্ড কলেজ
 ধুরুং আদর্শ উচ্চ বিদ্যালয় ও কলেজ

মাদ্রাসা
 দারুল হিকমাহ আল মালেকিয়া দাখিল মাদ্রাসা

প্রাথমিক বিদ্যালয়
 এলাহিয়া সরকারি প্রাথমিক বিদ্যালয়
 জলিলিয়া সরকারি প্রাথমিক বিদ্যালয়
 ডিঙ্গাভাঙ্গা সরকারি প্রাথমিক বিদ্যালয়
 দক্ষিণ ধুরুং সরকারি প্রাথমিক বিদ্যালয়
 দক্ষিণ ধুরুং হাবিবিয়া সরকারি প্রাথমিক বিদ্যালয়
 ধুরুং সরকারি প্রাথমিক বিদ্যালয়
 পূর্ব তাবলেরচর রেড ক্রিসেন্ট সরকারি প্রাথমিক বিদ্যালয়
 পূর্ব ধুরুং সরকারি প্রাথমিক বিদ্যালয়

যোগাযোগ ব্যবস্থা 
দক্ষিণ ধুরুং ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।

খাল ও নদী 
দক্ষিণ ধুরুং ইউনিয়নের পশ্চিম দিকে রয়েছে বঙ্গোপসাগর।

হাট-বাজার 
দক্ষিণ ধুরুং ইউনিয়নের প্রধান হাট/বাজার হল ধুরুং বাজার।

দর্শনীয় স্থান 
 কুতুবদিয়া বাতিঘর
 কুতুব শরীফ দরবার
 বালুময় নয়নাভিরাম সমুদ্র সৈকত
 সারি সারি ঝাউবাগান 
 ধূরুং আদর্শ উচ্চ বিদ্যালয় ও কলেজ

উল্লেখযোগ্য ব্যক্তি 
 আবদুল মালেক শাহ্ আল কুতুবী

জনপ্রতিনিধি 
 বর্তমান চেয়ারম্যন- আলাউদ্দিন আল-আজাদ

আরও দেখুন 
 কুতুবদিয়া উপজেলা
 কুতুবদিয়া থানা
 কক্সবাজার জেলা

তথ্যসূত্র

বহিঃসংযোগ 

কুতুবদিয়া উপজেলার ইউনিয়ন
চিরিঙ্গা ইউনিয়ন

চিরিঙ্গা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।

আয়তন 
চিরিঙ্গা ইউনিয়নের আয়তন ৫৩৫৫ একর (২১.৬৭ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী চিরিঙ্গা ইউনিয়নের লোকসংখ্যা ১৭,৫০০ জন। এর মধ্যে পুরুষ ৮,৮৮৫ জন এবং মহিলা ৮,৬১৫ জন।

অবস্থান ও সীমানা 
চকরিয়া উপজেলার মধ্যভাগে চিরিঙ্গা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব আধা কিলোমিটার। এ ইউনিয়নের পশ্চিমে সাহারবিল ইউনিয়ন, দক্ষিণে ডুলাহাজারা ইউনিয়ন, পূর্বে ফাঁসিয়াখালী ইউনিয়ন এবং উত্তরে চকরিয়া পৌরসভা অবস্থিত।

নামকরণ 
ঐতিহাসিকদের মতে, বানারস রাজ বংশের কোন এক রাজার দশজন পুত্রের মধ্যে সবচেয়ে ছোট পুত্র চেরাং এর নামানুসারে এ এলাকার নাম হয় চিরিঙ্গা।

প্রশাসনিক কাঠামো 
চিরিঙ্গা ইউনিয়ন চকরিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
চিরিঙ্গা ইউনিয়নের সাক্ষরতার হার ২৩.৩৫%। এ ইউনিয়নে ১টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 চকরিয়া গ্রামার স্কুল 
পালাকাটা উচ্চ বিদ্যালয়

প্রাথমিক বিদ্যালয়
 চরণদ্বীপ ডুলখালীপাড়া সরকারি প্রাথমিক বিদ্যালয়
 চরণদ্বীপ ভূমিহীন সমবায় সরকারি প্রাথমিক বিদ্যালয়
 পালাকাটা ইউনিভার্সাল সরকারি প্রাথমিক বিদ্যালয়
 মধ্য সওদাগরঘোনা সরকারি প্রাথমিক বিদ্যালয়
 সওদাগরঘোনা কেন্দ্রীয় সরকারি প্রাথমিক বিদ্যালয়
 সওদাগরঘোনা বটতলী মাহমুদুল করিম চৌধুরী সরকারি প্রাথমিক বিদ্যালয়
 সওদাগরঘোনা সরকারি প্রাথমিক বিদ্যালয়

যোগাযোগ ব্যবস্থা 
চিরিঙ্গা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।

ধর্মীয় উপাসনালয় 
চিরিঙ্গা ইউনিয়নে ৪১টি মসজিদ ও ২টি মন্দির রয়েছে।

খাল ও নদী 
চিরিঙ্গা ইউনিয়নের উপর দিয়ে বয়ে চলেছে বড় মাতামুহুরী নদী। এছাড়া রয়েছে পানখালী খাল,
ডুলখালী খাল, কেরুনলী খাল, ওমখালী খাল,
চারালিয়া খাল, চরভাঙ্গা খাল।

হাট-বাজার 
চিরিঙ্গা ইউনিয়নের প্রধান হাট/বাজার হল পালাকাটা মাঝঘাট বাজার এবং বুড়িপুকুর মাঝঘাট বাজার।

দর্শনীয় স্থান 
 পালাকাটা রাবারড্যাম

জনপ্রতিনিধি 
 বর্তমান চেয়ারম্যান:আলহাজ্ব জামাল হোসেন চৌধুরী

আরও দেখুন 
 চকরিয়া উপজেলা
 চকরিয়া থানা
 কক্সবাজার জেলা

তথ্যসূত্র

বহিঃসংযোগ 

চকরিয়া উপজেলার ইউনিয়ন
পূর্ব বড় ভেওলা ইউনিয়ন

পূর্ব বড় ভেওলা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।

আয়তন 
পূর্ব বড় ভেওলা ইউনিয়নের আয়তন ১১,১৭৬ একর (৪৫.২৩ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী পূর্ব বড় ভেওলা ইউনিয়নের লোকসংখ্যা ৩৬,৮৯০ জন। এর মধ্যে পুরুষ ২১,১১৫ জন এবং মহিলা ১৫,৭৭৫ জন।

অবস্থান ও সীমানা 
চকরিয়া উপজেলার মধ্যভাগে পূর্ব বড় ভেওলা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পশ্চিমে ভেওলা মানিকচর ইউনিয়ন; দক্ষিণে পশ্চিম বড় ভেওলা ইউনিয়ন ও সাহারবিল ইউনিয়ন; পূর্বে চকরিয়া পৌরসভা, লক্ষ্যারচর ইউনিয়ন ও কৈয়ারবিল ইউনিয়ন এবং উত্তরে বড়ইতলী ইউনিয়ন অবস্থিত।

নামকরণ 
কথিত আছে যে, বৃহত্তর ভেওলায় (বর্তমান পূর্ব বড় ভেওলা, পশ্চিম বড় ভেওলা, ভেওলা মানিকচর, কোনাখালী, সাহারবিল ও বদরখালী) মোট ৬টি ইউনিয়ন নিয়ে ছিল ভেওলা ইউনিয়ন। এই ভেওলা ইউনিয়নে একটি সুন্দরী মহিলা ছিল, মহিলাটি এতই সুন্দরী ছিল যে, লোকজন তাকে দেখে অবাক হয়ে যেত এমনকি দিশেহারা হয়ে যেত, সে বিষয়টিকে কেন্দ্র করে পরবর্তীতে এ অঞ্চলের নাম ভেওলা নামকরণ হয়। পরবর্তীতে ভেওলা ইউনিয়কে ভেঙ্গে ৬টি ইউনিয়ন হয়, পূর্ব বড় ভেওলা বৃহত্তর ভেওলার পূর্ব দিকে অবস্থিত বলে এই ইউনিয়নের নাম পূর্ব বড় ভেওলা নামকরণ করা হয়।

প্রশাসনিক কাঠামো 
পূর্ব বড় ভেওলা ইউনিয়ন চকরিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
পূর্ব বড় ভেওলা ইউনিয়নের সাক্ষরতার হার ৩৩.৯৪%। এ ইউনিয়নে ১টি মাধ্যমিক বিদ্যালয়, ৩টি দাখিল মাদ্রাসা ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 পূর্ব বড় ভেওলা জি এন এ মিশনারী উচ্চ বিদ্যালয়

মাদ্রাসা
 পূর্ব বড় ভেওলা এহ্ছানুল উলুম দাখিল মাদ্রাসা
 ঈদমণি কাদের আলী দাখিল মাদ্রাসা
 জয়নাল আবেদিন মুহিউচ্ছুন্নাহ দাখিল মাদ্রাসা

প্রাথমিক বিদ্যালয়
 ঈদমনি আছাদ আলী সরকারি প্রাথমিক বিদ্যালয়
 উত্তর ভেওলা সরকারি প্রাথমিক বিদ্যালয়
 পূর্ব বড় ভেওলা সরকারি প্রাথমিক বিদ্যালয়
 বড় ভেওলা সরকারি প্রাথমিক বিদ্যালয়
 হাজি নজর আলী সরকারি প্রাথমিক বিদ্যালয়

যোগাযোগ ব্যবস্থা 
পূর্ব বড় ভেওলা ইউনিয়নে যোগাযোগের প্রধান সড়ক হল চিরিঙ্গা-পূর্ব বড় ভেওলা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।

ধর্মীয় উপাসনালয় 
পূর্ব বড় ভেওলা ইউনিয়নে ৪৫টি মসজিদ ও ৮টি মন্দির রয়েছে।

খাল ও নদী 
পূর্ব বড় ভেওলা ইউনিয়নের উত্তর পাশ দিয়ে মাতামুহুরী নদী ও পূর্ব পাশ দিয়ে বড় মাতামুহুরী নদী বয়ে চলেছে। এছাড়া রয়েছে শুকনাফাঁড়ি খাল, সিকদার খাল, কদ্দাছড়া খাল এবং চৌঁয়ারফাঁড়ি খাল।

হাট-বাজার 
পূর্ব বড় ভেওলা ইউনিয়নের প্রধান প্রধান হাট/বাজারগুলো হল শামসু মিঁয়া বাজার,কবির বাপের পাড়া বাজার,নতুন বাজার,বেতুয়া বাজার,ঈদমনি বাজার ইত্যাদি।

দর্শনীয় স্থান 
 এগ্রো কটেচ

উল্লেখযোগ্য ব্যক্তি

জনপ্রতিনিধি 
 বর্তমান চেয়ারম্যান: ফারহানা আফরিন মুন্না

আরও দেখুন 
 চকরিয়া উপজেলা
 চকরিয়া থানা
 কক্সবাজার জেলা

তথ্যসূত্র

বহিঃসংযোগ 

চকরিয়া উপজেলার ইউনিয়ন
ফাঁসিয়াখালী ইউনিয়ন, চকরিয়া

ফাঁসিয়াখালী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।

আয়তন 
ফাঁসিয়াখালী ইউনিয়নের আয়তন ৪৪০০ একর (১৭.৮১ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী ফাঁসিয়াখালী ইউনিয়নের লোকসংখ্যা ৪০,১৯৭ জন। এর মধ্যে পুরুষ ২১,০৪৫ জন এবং মহিলা ১৯,১৬২ জন।

অবস্থান ও সীমানা 
চকরিয়া উপজেলার পূর্বাংশে ফাঁসিয়াখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে ডুলাহাজারা ইউনিয়ন, পশ্চিমে চকরিয়া পৌরসভা ও চিরিঙ্গা ইউনিয়ন, উত্তরে কাকারা ইউনিয়ন এবং পূর্বে সুরাজপুর মানিকপুর ইউনিয়ন ও  বান্দরবান জেলার লামা উপজেলার ফাঁসিয়াখালী ইউনিয়ন অবস্থিত।

নামকরণ 
কথিত আছে যে, হাসান রাজার মেয়ের নাম ছিল ফাঁসিয়া। তার নামে ফাঁসিয়াখালী নামকরণ হয়।

প্রশাসনিক কাঠামো 
ফাঁসিয়াখালী ইউনিয়ন চকরিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
 হাজিয়ান
 দিগরপানখালী
 পুকপুকুরিয়া
 উচিতারবিল
 উত্তর ঘুনিয়া
 দক্ষিণ ঘুনিয়া
 রাজারবিল
 মুসলিম নগর
 সিকদারপাড়া
 খোন্দকারপাড়া
 উত্তর ফাঁসিয়াখালী
 দক্ষিণ ফাঁসিয়াখালী
 ছাইরাখালী

সেবাদাতা উদ্যোক্তা

শিক্ষা ব্যবস্থা 
ফাঁসিয়াখালী ইউনিয়নের সাক্ষরতার হার ৩৬.৫৩% এ ইউনিয়নে ২টি মাধ্যমিক বিদ্যালয়,১টি কিন্ডারগার্টেন,২টি দাখিল মাদ্রাসা ও ৮টি প্রাথমিক বিদ্যালয় রয়েছে।

শিক্ষা প্রতিষ্ঠান

মাধ্যমিক বিদ্যালয় 
দিগরপানখালী উচ্চ বিদ্যালয়
রশিদ আহমেদ চৌধুরী উচ্চ বিদ্যালয়

কিন্ডারগার্টেন 
এস এ আইডিয়াল কিন্ডারগার্টেন

মাদ্রাসা 
 দিগরপানখালী দারুল উলুম মহিলা দাখিল মাদ্রাসা
 হাজিয়ান ইসলামিয়া দাখিল মাদ্রাসা
 আল বালাগুল মুবিন মাদ্রাসা
 ফাঁসিয়াখালী আশরাফুল উলুম মাদ্রাসা

প্রাথমিক বিদ্যালয়

যোগাযোগ ব্যবস্থা 
ফাঁসিয়াখালী ইউনিয়নে যোগাযোগের প্রধান সড়ক হল চিরিঙ্গা-পূর্ব বড় ভেওলা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম। এছাড়া চকরিয়া চিরিংগা বাজারের বাঁশঘাটা রাস্তার মাথা থেকে টমটম যোগে যাওয়া যায়।

ধর্মীয় উপাসনালয় 
ফাঁসিয়াখালী ইউনিয়নে ৪১টি মসজিদ, ৬টি মন্দির ও ১টি বিহার রয়েছে।

খাল ও নদী 
ফাঁসিয়াখালী ইউনিয়নের উত্তর পাশ দিয়ে বয়ে চলেছে মাতামুহুরী নদী। এছাড়া রয়েছে কুমারী ছড়া, মরা কুমারী ছড়া, ফাঁসিয়াখালী ছড়া।

হাট-বাজার 
ফাঁসিয়াখালী ইউনিয়নের প্রধান প্রধান হাট/বাজারগুলো হল হাঁসের দীঘি বাজার, গাবতলী বাজার, অলি শাহ বাজার ও ভেণ্ডি বাজার।

খেলার মাঠ 
উচিতার বিল মুসলিম নগর খেলার মাঠ।

নয়াপাড়া খেলার মাঠ।

ছাইরাখালী খেলার মাঠ।

দর্শনীয় স্থান 
 মাতামুহুরী নদীর তীর
 ফাঁসিয়াখালী বনাঞ্চল

জনপ্রতিনিধি 
 বর্তমান চেয়ারম্যান: জনাব হেলাল উদ্দিন হেলালী
 সংরক্ষিত মহিলা মেম্বার: মুর্শিদা বেগম (৭,৮ ও ৯ নং ওয়ার্ড)

আরও দেখুন 
 চকরিয়া উপজেলা
 চকরিয়া থানা
 কক্সবাজার জেলা

তথ্যসূত্র

বহিঃসংযোগ 

চকরিয়া উপজেলার ইউনিয়ন
ইউনিয়ন
কাকারা ইউনিয়ন

কাকারা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।

আয়তন 
কাকারা ইউনিয়নের আয়তন ৮৮৬৬ একর (৩৫.৮৮ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী কাকারা ইউনিয়নের লোকসংখ্যা ৩৪,৯৬৯ জন। এর মধ্যে পুরুষ ১৪,৪৯৯ জন এবং মহিলা ১৪,৪৭০ জন।

অবস্থান ও সীমানা 
চকরিয়া উপজেলার পূর্বাংশে কাকারা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পশ্চিমে কৈয়ারবিল ইউনিয়ন, লক্ষ্যারচর ইউনিয়ন ও চকরিয়া পৌরসভা; দক্ষিণে ফাঁসিয়াখালী ইউনিয়ন; পূর্বে সুরাজপুর মানিকপুর ইউনিয়ন এবং উত্তরে বান্দরবান জেলার লামা উপজেলার ফাইতং ইউনিয়ন ও আজিজনগর ইউনিয়ন অবস্থিত।

নামকরণ 
জনশ্রুতি আছে যে, এককালে এ অঞ্চলে প্রচুর কাঁকড়া পাওয়া যেত। কাঁকড়ার প্রাচুর্য থেকে এলাকাটির নাম হয় কাকারা।

প্রশাসনিক কাঠামো 
কাকারা ইউনিয়ন চকরিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি নলবিলা, লোটনী ও কাকারা এই ৩টি মৌজায় বিভক্ত।
এ ইউনিয়নের গ্রামগুলো হল:
 বার আউলিয়া নগর
 সাকের মোহাম্মদ চর
 গর্জনিয়া পাহাড়
 উত্তর লোটনী
 দক্ষিণ লোটনী
 মাইজ কাকারা
 কসাই পাড়া
 কুলাল পাড়া
 প্রপার কাকারা
 দক্ষিণ কাকারা
 পূর্ব কাকারা
 পূর্ব কাকারা পাহাড়তলী

শিক্ষা ব্যবস্থা 
কাকারা ইউনিয়নের সাক্ষরতার হার ৩৪.১১%। এ ইউনিয়নে ২টি মাধ্যমিক বিদ্যালয়, 2টি দাখিল মাদ্রাসা ও ৮টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 কাকারা মাধ্যমিক বিদ্যালয়
 শাহ উমরাবাদ বহুমুখী উচ্চ বিদ্যালয়
 লোটনী উচ্চ বিদ্যালয়
 রওশন ফেরদৌস বালিকা উচ্চ বিদ্যালয়ের

মাদ্রাসা
 কাকারা তাজুল উলুম দাখিল মাদ্রাসা
 পুলের ছড়া দাখিল মাদ্রাসা

প্রাথমিক বিদ্যালয়
 উত্তর কাকারা সরকারি প্রাথমিক বিদ্যালয়
 কল্লোল আদর্শ সরকারি প্রাথমিক বিদ্যালয়
 কাকারা সরকারি প্রাথমিক বিদ্যালয়
 দক্ষিণ কাকারা সরকারি প্রাথমিক বিদ্যালয়
 বার আউলিয়া নগর সরকারি প্রাথমিক বিদ্যালয়
 লোটনী সরকারি প্রাথমিক বিদ্যালয়
 শাহ ওমর পাহাড়তলী সরকারি প্রাথমিক বিদ্যালয়
 সাকের মোহাম্মদচর সরকারি প্রাথমিক বিদ্যালয়

যোগাযোগ ব্যবস্থা 
কাকারা ইউনিয়নে যোগাযোগের প্রধান সড়ক হল চিরিঙ্গা-কাকারা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।

অর্থনীতি 
কাকারা ইউনিয়নের অধিকাংশ ব্যক্তি পেশাজীবী এবং ব্যবসায়ী। এছাড়া কৃষিজীবীও রয়েছে, কৃষিখাতে আয়ের প্রধান উৎস তামাক আর শস্য।

ধর্মীয় উপাসনালয় 
কাকারা ইউনিয়নে ৩৯টি মসজিদ ও ৪টি মন্দির রয়েছে।

খাল ও নদী 
কাকারা ইউনিয়নের দক্ষিণ ও পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে বাইশ্যারছড়া খাল।

হাট-বাজার 
কাকারা ইউনিয়নের প্রধান প্রধান হাট/বাজারগুলো হল
 কাকারা নয়াহাট
 মাঝেরফাঁড়ি বাজার।
 দরগা রাস্তার মাথার বাজার
 বটতলী বাজার
 শাহওমরাবাদ বাজার

দর্শনীয় স্থান 
 কাকারা শাহ ওমর মাজার
 মাতামুহুরী নদী

উল্লেখযোগ্য ব্যক্তিত্ব 
 মুহাম্মদ আবদুর রশিদ সিদ্দিকী (১৮৯৪-১৯৫১) – বাঙালি সাহিত্যিক, সাংবাদিক, বহুভাষাবিদ, গবেষক ও রাজনীতিবিদ।
 এম জাহেদুল ইসলাম চৌধুরী (১৯৬৫-বর্তমান) –সাংবাদিক, সভাপতি চকরিয়া প্রেসক্লাব।

জনপ্রতিনিধি 
 বর্তমান চেয়ারম্যান: মোহাম্মদ সাহাব উদ্দিন

আরও দেখুন 
 চকরিয়া উপজেলা
 চকরিয়া থানা
 কক্সবাজার জেলা

তথ্যসূত্র

বহিঃসংযোগ 

চকরিয়া উপজেলার ইউনিয়ন
কৈয়ারবিল ইউনিয়ন, চকরিয়া

কৈয়ারবিল ইউনিয়ন বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন

আয়তন 
কৈয়ারবিল ইউনিয়নের আয়তন ১৯৭০ একর (৭.৯৭ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী কৈয়ারবিল ইউনিয়নের লোকসংখ্যা ২৩,১১০ জন। এর মধ্যে পুরুষ ১২,২০৫ জন এবং মহিলা ১০,৯০৫ জন।

অবস্থান ও সীমানা 
চকরিয়া উপজেলার উত্তরাংশে কৈয়ারবিল ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৪ [চার] কিলোমিটার। এ ইউনিয়নের পূর্বে কাকারা ইউনিয়ন, দক্ষিণে লক্ষ্যারচর ইউনিয়ন, পশ্চিমে পূর্ব বড় ভেওলা ইউনিয়ন এবং উত্তরে বড়ইতলী ইউনিয়ন ও বান্দরবান জেলার লামা উপজেলার আজিজনগর ইউনিয়ন অবস্থিত।

ইতিহাস ও নামকরণ 
কৈয়ারবিল ইউনিয়নের বিভিন্ন বিলে একসময় প্রচুর কৈ মাছ পাওয়া যেত বলে জনশ্রুতি আছে। এলাকাবাসীর মতে, কৈ মাছ সমৃদ্ধ বিল থেকে কৈয়ারবিল নামের উৎপত্তি। আবার অনেকে মনে করেন, মোগল আমলের পূর্বে আরাকান জমিদার খৈয়াতুই মং মারমার নামানুসারে এই এলাকার নামকরণ করা হয়।

প্রশাসনিক কাঠামো 
কৈয়ারবিল ইউনিয়ন চকরিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ৪টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
কৈয়ারবিল ইউনিয়নের সাক্ষরতার হার ৫৪.৩৭%। এ ইউনিয়নে ২টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে এবং ৩টি পুরুষ মাদরাসা ও ২টি মহিলা মাদরাসা এবং অসংখ্য নূরানী মাদরাসা রয়েছে।

শিক্ষা প্রতিষ্ঠান 
মাধ্যমিক বিদ্যালয়
 কৈয়ারবিল বহুমুখী উচ্চ বিদ্যালয়
ইসলামনগর শহীদ হোসাইন উচ্চ বিদ্যালয়
কৈয়ারবিল সানরাইজ আইডিয়াল স্কুল

প্রাথমিক বিদ্যালয়
 কৈয়ারবিল সরকারি প্রাথমিক বিদ্যালয়
 খিলছাদক সরকারি প্রাথমিক বিদ্যালয়
 খোজাখালী পাহাড়পাড়া সরকারি প্রাথমিক বিদ্যালয়
 খোজাখালী সরকারি প্রাথমিক বিদ্যালয়
 ছোট ভেওলা সরকারি প্রাথমিক বিদ্যালয়
 দক্ষিণ খিলছাদক  সরকারি প্রাথমিক বিদ্যালয়
 পশ্চিম কৈয়ারবিল সরকারি প্রাথমিক বিদ্যালয়
 পূর্ব কৈয়ারবিল ইসলামনগর সরকারি প্রাথমিক বিদ্যালয়
 পূর্ব কৈয়ারবিল সরকারি প্রাথমিক বিদ্যালয়
 খিলছাদক ইউনাইটেড স্কুল 

মাদ্রাসা 
▪️খিলছাদক এশা তুল উলুম মাদ্রাসা ও নূরানী একাডেমী 
▪️খিলছাদক মোহাম্মদ (স:)হাফেজ খানা ও এতিম খানা

 কৈয়ারবিল মখজনুল উলূম মাদরাসা 
হেফজখানা ও এতিমখানা
 কৈয়ারবিল জামেউল উলূম মাদরাসা হেফজখানা ও এতিমখানা
 ইসলামনগর ইমাম বোখারী (রহ.) মদরাসা
 কৈয়ারবিল তাহমিনা ঈয়াসমিন মহিলা মাদরাসা হেফজখানা ও এতিমখানা
 কৈয়ারবিল দারুল কোরআন মহিলা মাদরাসা

যোগাযোগ ব্যবস্থা 
কৈয়ারবিল ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।

অর্থনীতি 
কৈয়ারবিল ইউনিয়নের অর্থনীতির প্রধান হাতিয়ার কৃষিকাজ। এছাড়া এখানকার বেশ কিছু মানুষ বিদেশে অবস্থান করে এলাকার অর্থনীতিকে সচল রাখছে।

ধর্মীয় উপাসনালয় 
কৈয়ারবিল ইউনিয়নে ৩৬টি মসজিদ ও ৫টি মন্দির রয়েছে।

খাল ও নদী 
কৈয়ারবিল ইউনিয়নের পশ্চিম ও দক্ষিণ সীমান্ত দিয়ে বয়ে চলেছে মাতামুহুরী নদী। এছাড়া রয়েছে তুতুক্কালী খাল।

হাট-বাজার 
কৈয়ারবিল ইউনিয়নের প্রধান প্রধান হাট/বাজারগুলো হল দেওয়ান আলী হাট, খিলছাদক স্টেশন  বাজার,  কৈয়ারবিল বাজার এবং ছোঁয়ালিয়া পাড়া স্টেশন বাজার।

দর্শনীয় স্থান 
 কালু শাহ (রহ) মাজার
 মগকাটা বিল
 মাতামুহুরী নদী

জনপ্রতিনিধি 
 বর্তমান চেয়ারম্যান: মক্কি ইকবাল হোসেন

আরও দেখুন 
 চকরিয়া উপজেলা
 চকরিয়া থানা
 কক্সবাজার জেলা

তথ্যসূত্র

বহিঃসংযোগ 

চকরিয়া উপজেলার ইউনিয়ন
লক্ষ্যারচর ইউনিয়ন

লক্ষ্যারচর বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।

আয়তন 
লক্ষ্যারচর ইউনিয়নের আয়তন ১৪৭৮ একর (৫.৯৮ বর্গ কিলোমিটার)। এটি চকরিয়া উপজেলার সবচেয়ে ছোট ইউনিয়ন।

জনসংখ্যা 
২০১১ সালের পরিসংখ্যান অনুযায়ী লক্ষ্যারচর ইউনিয়নের লোকসংখ্যা ১২,৮০০ জন। এর মধ্যে পুরুষ ৬,৮০০ জন এবং মহিলা ৬,০০০ জন।

অবস্থান ও সীমানা 
চকরিয়া উপজেলার মধ্যভাগে লক্ষ্যারচর ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পশ্চিমে পূর্ব বড় ভেওলা ইউনিয়ন, দক্ষিণে চকরিয়া পৌরসভা, পূর্বে কাকারা ইউনিয়ন এবং উত্তরে কৈয়ারবিল ইউনিয়ন অবস্থিত।

নামকরণ 
লক্ষ্যারচর এক সময় চর এলাকা ছিল। সে সময় লক্ষ্মী নামক এক লোক এই এলাকায় এসে বসবাস করে। তাকে আঞ্চলিক ভাষায় লক্ষ্যা নামে ডাকা হত । সে অনুসারে এই এলাকার নাম হয় লক্ষ্যারচর।

প্রশাসনিক কাঠামো 
লক্ষ্যারচর ইউনিয়ন চকরিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি লক্ষ্যারচর মৌজা নিয়েই গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
লক্ষ্যারচর ইউনিয়নের সাক্ষরতার হার ৪০.৮১%। এ ইউনিয়নে ১টি কলেজ,১টি ফাজিল মাদ্রাসা, ৪টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 চকরিয়া সরকারি কলেজ 

মাদ্রাসা
 আমজাদিয়া রফিকুল উলুম ফাজিল মাদ্রাসা

মাধ্যমিক বিদ্যালয়
 লক্ষ্যারচর উচ্চ বিদ্যালয়
 চাইল্ডস্ মডার্ণ স্কুল এন্ড কলেজ
 হাজী নুরুল কবির চৌধুরী স্কুল এন্ড কলেজ
 মুক্তিযোদ্ধা আনোয়ার হোসেন বাঙ্গালী স্কুল এন্ড কলেজ

প্রাথমিক বিদ্যালয়
 আমজাদিয়া সরকারি প্রাথমিক বিদ্যালয়
 উত্তর লক্ষ্যারচর সরকারি প্রাথমিক বিদ্যালয়
 লক্ষ্যারচর মণ্ডলপাড়া সরকারি প্রাথমিক বিদ্যালয়
 মুক্তিযোদ্ধা আনোয়ার হোসেন বাঙ্গালী স্কুল এন্ড কলেজ (প্রাথমিক শাখা)
হাজী নুরুল কবির চৌধুরী স্কুল এন্ড কলেজ (প্রাথমিক শাখা)

যোগাযোগ ব্যবস্থা 
লক্ষ্যারচর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।

ধর্মীয় উপাসনালয় 
লক্ষ্যারচর ইউনিয়নে ৩৩টি মসজিদ রয়েছে।

খাল ও নদী 
লক্ষ্যারচর ইউনিয়নের উপর দিয়ে বয়ে চলেছে বড় মাতামুহুরী নদী।

হাট-বাজার 
লক্ষ্যারচর ইউনিয়নের প্রধান হাট/বাজার হল ছিকলঘাট বাজার এবং কক্সবাজার হাইওয়ে রোড়ের পার্শ্ববর্তী বাজার হল জিদ্দাবাজার ।

দর্শনীয় স্থান 
 মাতামুহুরী নদী

উল্লেখযোগ্য ব্যক্তি

জনপ্রতিনিধি 
 মহিউদ্দিন মোহাম্মদ আওরঙ্গজেব বুলেট (চেয়ারম্যান)

আরও দেখুন 
 চকরিয়া উপজেলা
 চকরিয়া থানা
 কক্সবাজার জেলা

তথ্যসূত্র

বহিঃসংযোগ 

চকরিয়া উপজেলার ইউনিয়ন
পশ্চিম বড় ভেওলা ইউনিয়ন

পশ্চিম বড় ভেওলা বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।

আয়তন 
পশ্চিম বড় ভেওলা ইউনিয়নের আয়তন ৬৪১৫ একর (২৫.৯৬ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী পশ্চিম বড় ভেওলা ইউনিয়নের লোকসংখ্যা ১৭,৮৬৯ জন। এর মধ্যে পুরুষ ৯,৩০২ জন এবং মহিলা ৮,৫৬৭ জন।

অবস্থান ও সীমানা 
চকরিয়া উপজেলার পশ্চিমাংশে পশ্চিম বড় ভেওলা ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের পশ্চিমে ঢেমুশিয়া ইউনিয়ন ও বদরখালী ইউনিয়ন; দক্ষিণে বদরখালী ইউনিয়ন ও সাহারবিল ইউনিয়ন; পূর্বে সাহারবিল ইউনিয়ন এবং উত্তরে পূর্ব বড় ভেওলা ইউনিয়ন, ভেওলা মানিকচর ইউনিয়ন ও কোনাখালী ইউনিয়ন অবস্থিত।

নামকরণ 
প্রাচীন মতবাদ অনুযায়ী ভেওলা (বেহুলা) লক্ষ্মিন্দরের নাম থেকে পশ্চিম বড় ভেওলা নামের উৎপত্তি হয়েছে। বেহুলার (ভেওলা) সর্পদংশিত স্বামী ভেলায় ভেসে বর্তমান পশ্চিম বড় ভেওলা নামে পরিচিত উপকূলীয় এলাকায় আটকে ছিল। তবে আধুনিক গবেষণায় দেখা যায়, বর্তমান ভেওলা মানিকচর ইউনিয়নের মুরুং উপজাতির সামন্ত শাসক পুরুত্যার কনিষ্টা কন্যা ভেওলার বিয়ের সময় উপহারস্বরূপ বর্তমান পূর্ব বড় ভেওলা, পশ্চিম বড় ভেওলা ও ভেওলা মানিক চর নামে পরিচিত এলাকাটি তার মেয়েকে প্রদান করেন। তখন থেকেই ভেওলার নাম অনুসারে ও অবস্থানগত কারণে পশ্চিম বড় ভেওলা ইউনিয়নের নামকরণ করা হয়।

প্রশাসনিক কাঠামো 
পশ্চিম বড় ভেওলা ইউনিয়ন চকরিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
পশ্চিম বড় ভেওলা ইউনিয়নের সাক্ষরতার হার ২৯.৭২%। এ ইউনিয়নে ২টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 ইলিশিয়া জমিলা বেগম উচ্চ বিদ্যালয়
 দরবেশকাটা উচ্চ বিদ্যালয়

প্রাথমিক বিদ্যালয়
 ইলিশিয়া সরকারি প্রাথমিক বিদ্যালয়
 দরবেশকাটা সরকারি প্রাথমিক বিদ্যালয়
 পশ্চিম দরবেশকাটা সরকারি প্রাথমিক বিদ্যালয়
 পোকখালী রেড ক্রিসেন্ট সরকারি প্রাথমিক বিদ্যালয়

যোগাযোগ ব্যবস্থা 
পশ্চিম বড় ভেওলা ইউনিয়নে যোগাযোগের প্রধান সড়ক হল চিরিঙ্গা-পশ্চিম বড় ভেওলা সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।

খাল ও নদী 
পশ্চিম বড় ভেওলা ইউনিয়নের পূর্ব পাশ দিয়ে বয়ে চলেছে বড় মাতামুহুরী নদী। এছাড়া রয়েছে গোঁয়ারফাড়ী খাল।

হাট-বাজার 
পশ্চিম বড় ভেওলা ইউনিয়নের প্রধান প্রধান হাট/বাজারগুলো হল ইলিশিয়া বাজার ও দরবেশকাটা বাজার।

দর্শনীয় স্থান 
 ইলিশিয়া জমিদার বাড়ি

উল্লেখযোগ্য ব্যক্তি
 খান সাহেব মকবুল আলী চৌধুরী (জন্মস্থান - ছনুয়া ইউনিয়ন, বাঁশখালী) - স্থানীয় জমিদার 

 লায়ন সেতার গাফফার চৌধুরী - ব্যাবসায়ী 
 আলহাজ্ব সিরাজুল ইসলাম চৌধুরী (বাবলা) - রাজনীতিবিদ

জনপ্রতিনিধি 
 বর্তমান চেয়ারম্যান: আলহাজ্ব সিরাজুল ইসলাম চৌধুরী (বাবলা)

আরও দেখুন 
 চকরিয়া উপজেলা
 চকরিয়া থানা
 কক্সবাজার জেলা

তথ্যসূত্র

বহিঃসংযোগ 

চকরিয়া উপজেলার ইউনিয়ন
সাহারবিল ইউনিয়ন

সাহারবিল বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।

আয়তন 
সাহারবিল ইউনিয়নের আয়তন ২৫৭৭ একর (১০.৪৩ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী সাহারবিল ইউনিয়নের লোকসংখ্যা ২০,৮৭০ জন। এর মধ্যে পুরুষ ১০,৯০৫ জন এবং মহিলা ৯,৯৬৫ জন।

অবস্থান ও সীমানা 
চকরিয়া উপজেলার দক্ষিণ-পশ্চিমে সাহারবিল ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের দক্ষিণে বড় মাতামুহুরী নদী ও ডুলাহাজারা ইউনিয়ন; পূর্বে বড় মাতামুহুরী নদী, ডুলাহাজারা ইউনিয়ন, চিরিঙ্গা ইউনিয়ন ও চকরিয়া পৌরসভা; উত্তরে পূর্ব বড় ভেওলা ইউনিয়ন, পশ্চিম বড় ভেওলা ইউনিয়ন ও বদরখালী ইউনিয়ন এবং পশ্চিমে মাতামুহুরী নদী ও মহেশখালী উপজেলার শাপলাপুর ইউনিয়ন অবস্থিত।

প্রশাসনিক কাঠামো 
সাহারবিল ইউনিয়ন চকরিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
 মাইজঘোনা
 সাহারবিল
 রামপুর
 কাজলী বাপেরচর
 গুরুন্ন্যাকাটা
 উমখালী
 কোরালখালী

শিক্ষা ব্যবস্থা 
সাহারবিল ইউনিয়নের সাক্ষরতার হার ৩৮.৭৬%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ১টি কওমি মাদ্রাসা, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাদ্রাসা
 চকরিয়া আনোয়ারুল উলুম ফাজিল মাদ্রাসা
 দারুল হিকমাহ একাডেমী দাখিল মাদ্রাসা
 ফয়জিয়া রিয়াজুল উলুম মাদ্রাসা
 মাতামুহুরী ক্যাডেট দাখিল মাদ্রাসা

মাধ্যমিক বিদ্যালয়
 আর কে নুরুল আমিন চৌধুরী উচ্চ বিদ্যালয়
 বি এম এস উচ্চ বিদ্যালয়

নিম্ন মাধ্যমিক বিদ্যালয়
 সাহারবিল রেসিডেন্সিয়াল স্কুল এন্ড কলেজ

প্রাথমিক বিদ্যালয়
 কোরালখালী সরকারি প্রাথমিক বিদ্যালয়
 বাটাখালী (১) সরকারি প্রাথমিক বিদ্যালয়
 মাইজঘোনা সরকারি প্রাথমিক বিদ্যালয়
 রামপুর সরকারি প্রাথমিক বিদ্যালয়
 সাহারবিল সরকারি প্রাথমিক বিদ্যালয়

যোগাযোগ ব্যবস্থা 
সাহারবিল ইউনিয়নে যোগাযোগের প্রধান সড়ক হল চিরিঙ্গা-সাহারবিল সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।

খাল ও নদী 
সাহারবিল ইউনিয়নের পশ্চিম সীমান্ত দিয়ে মাতামুহুরী নদী এবং পূর্ব সীমান্ত দিয়ে বড় মাতামুহুরী নদী প্রবাহিত হয় মহেশখালী চ্যানেলে পতিত হয়েছে। এছাড়া রয়েছে চোয়ারপাড়ি খাল ও উমখালী খাল।

হাট-বাজার 
সাহারবিল ইউনিয়নের প্রধান প্রধান হাট/বাজারগুলো হল রামপুর বাজার, চৌয়ারফাঁড়ি মাছ বাজার, সাহারবিল বাজার, মাইজঘোনা বাজার ও বাটাখালী স্টেশন ।

সাহার বিল ইউনিয়ন প্রতিষ্ঠা করেন মৌলানা আবুল হাশেম। 
 মাতামুহুরী নদীর তীর সংলগ্ন চর
 চিংড়ির ঘের 
গুরিন্ন্যা কাটা সবজির মাট্টা
জনপ্রতিনিধি ==১* জনাব আব্দুল হাকিম সাবেক চেয়ারম্যান ।
২ * জনাব মহসিন বাবুল বি ,এ , সাবেক চেয়ারম্যান ।
 বর্তমান চেয়ারম্যান: জনাব নবী হোছাইন চৌধুরী

আরও দেখুন 
 চকরিয়া উপজেলা
 চকরিয়া থানা
 কক্সবাজার জেলা

তথ্যসূত্র

বহিঃসংযোগ 

চকরিয়া উপজেলার ইউনিয়ন